### NN 41/2016 (2.5.2016.), Pravilnik o strukturi i sadržaju polugodišnjih i godišnjih financijskih izvještaja Fonda za zaštitu ulagatelja

HRVATSKA AGENCIJA ZA NADZOR FINANCIJSKIH USLUGA

1088

Na temelju članka 229a. Zakona o tržištu kapitala (»Narodne novine« broj 88/08, 146/08, 74/09, 54/13, 159/13, 18/15 i 110/15) te članka 19. stavka 6. Zakona o računovodstvu (»Narodne novine« broj 78/15 i 134/15), Hrvatska agencija za nadzor financijskih usluga uz prethodnu suglasnost ministra financija (klasa: 401-01/16-01/19, urbroj: 513-06-03-16-4 od 21. travnja 2016.) i Odbora za standarde financijskog izvještavanja (Odluka od 31. ožujka 2016.) u dijelu koji se odnosi na propisanu strukturu i sadržaj godišnjih financijskih izvještaja, na sjednici Upravnog vijeća održanoj 21. travnja 2016. donosi

PRAVILNIK

O STRUKTURI I SADRŽAJU POLUGODIŠNJIH I GODIŠNJIH FINANCIJSKIH IZVJEŠTAJA FONDA ZA ZAŠTITU ULAGATELJA

UVODNE ODREDBE

Članak 1.

Ovim Pravilnikom propisuju se struktura i sadržaj polugodišnjih i godišnjih financijskih izvještaja kojima Operater Fonda za zaštitu ulagatelja (dalje: Fond) izvještava Hrvatsku agenciju za nadzor financijskih usluga (dalje: Agencija) o financijskom položaju, sveobuhvatnoj dobiti i novčanim tokovima Fonda, te način izvještavanja Agencije.

PRAVNA OSNOVA

Članak 2.

Operater Fonda dužan je voditi poslovne knjige, sastavljati knjigovodstvene isprave, vrednovati imovinu i obveze te sastavljati financijske izvještaje sukladno Zakonu o tržištu kapitala i Zakonu o računovodstvu, poštujući pritom računovodstvene i financijske standarde i načela te opće računovodstvene pretpostavke.

STRUKTURA I SADRŽAJ FINANCIJSKIH IZVJEŠTAJA

Članak 3.

(1) Polugodišnje i godišnje financijske izvještaje Fonda čine:

– Izvještaj o financijskom položaju,

– Izvještaj o sveobuhvatnoj dobiti,

– Izvještaj o novčanom toku,

– Bilješke uz financijske izvještaje.

(2) Operater Fonda prilikom sastavljanja Izvještaja o novčanom toku iz stavka 1. ovog članka može koristiti ili direktnu ili indirektnu metodu.

(3) Godišnji financijski izvještaji iz stavka 1. ovoga članka moraju biti revidirani od strane revizora.

(4) Pored izvještaja iz stavka 1. ovoga članka Agencija može od Operatera Fonda zahtijevati dodatne podatke, informacije i objašnjenja za pojedine stavke u polugodišnjim i godišnjim financijskim izvještajima.

Članak 4.

(1) Operater Fonda dužan je sastavljati polugodišnje i godišnje financijske izvještaje navedene u članku 3. stavku 1. alinejama 1. do 3. ovoga Pravilnika sukladno strukturi i sadržaju koji su propisani u tehničkoj uputi Agencije. Struktura i sadržaj polugodišnjih i godišnjih financijskih izvještaja Fonda su isti.

(2) Godišnje financijske izvještaje revidirane od strane revizora Operater Fonda dužan je također dostaviti i sukladno strukturi i sadržaju koji su definirani na obrascima u Prilogu 1. ovog Pravilnika zajedno s revizorskim izvješćem te godišnjim izvješćem, u pisanom obliku, poštom.

(3) Bilješke uz financijske izvještaje iz članka 3. stavka 1. alineje 4. ovoga Pravilnika sastavljaju se u skladu s odredbama standarda financijskog izvještavanja na način da pružaju:

– dodatne i dopunske informacije koje nisu prezentirane u izvještaju o financijskom položaju, izvještaju o sveobuhvatnoj dobiti i izvještaju o novčanim tokovima, te

– informacije o dodatnim podacima koji nisu prezentirani drugdje u financijskim izvještajima, ali su potrebni za razumijevanje bilo kojeg sastavnog dijela financijskih izvještaja.

NAČINI I ROKOVI IZVJEŠTAVANJA

Financijski izvještaji i godišnje izvješće

Članak 5.

(1) Operater Fonda dužan je dostaviti Agenciji polugodišnje financijske izvještaje u roku od dva mjeseca od isteka prvog polugodišta tekuće poslovne godine.

(2) Operater Fonda dužan je dostaviti Agenciji godišnje financijske izvještaje u roku od petnaest dana od dana izdavanja revizorskog izvješća, a najkasnije u roku od četiri mjeseca od zadnjeg dana poslovne godine na koju se izvještaji odnose.

(3) Operater Fonda dužan je dostaviti Agenciji polugodišnje, odnosno godišnje financijske izvještaje u elektroničkom obliku potpisane naprednim elektroničkim potpisom na način propisan u tehničkoj uputi Agencije.

(4) U opravdanim slučajevima nemogućnosti dostave polugodišnjih, odnosno godišnjih financijskih izvještaja na način propisan stavkom 3. ovog članka, Operater Fonda dužan je u propisanom roku dostaviti iste u pisanom obliku, poštom u svrhu pravodobnog izvješćivanja. Operater Fonda dužan je dostaviti polugodišnje, odnosno godišnje financijske izvještaje na način propisan stavkom 3. ovog članka čim prestanu razlozi nemogućnosti dostave.

(5) Operater Fonda dužan je izvještaje iz stavka 1. dostaviti i u pisanom obliku zajedno s revizorskim izvješćem te godišnjim izvješćem, poštom.

ZAVRŠNE ODREDBE

Članak 6.

Danom stupanja na snagu ovoga Pravilnika prestaje važiti Pravilnik o strukturi i sadržaju polugodišnjih i godišnjih financijskih izvještaja Fonda za zaštitu ulagatelja (»Narodne novine«, broj 155/13).

Članak 7.

Ovaj Pravilnik stupa na snagu osmog dana od dana objave u »Narodnim novinama«, a prvi put primjenjuje se na polugodišnje financijske izvještaje sa stanjem na dan 30. lipnja 2016. godine.

Klasa: 011-02/16-01/04

Urbroj: 326-01-770-16-1

Zagreb, 21. travnja 2016.

Predsjednik Upravnog vijeća

Petar-Pierre Matek, v. r.

**PRILOG I.**

OBRASCI FINANCIJSKIH IZVJEŠTAJA OPERATERA FONDA ZA ZAŠTITU ULAGATELJA

Izvještaj o financijskom položaju na dan

|  |  |  |  |  |  |
| --- | --- | --- | --- | --- | --- |
| AKTIVA | |  |  | u kunama | |
| Broj pozicije | Elementi zbroja | Oznaka pozicije | Opis pozicije | Prethodna godina | Tekuća godina |
| 001 | 002+003+ 004+005 | A | IMOVINA |  |  |
| 002 |  | 1 | Novac i novčani ekvivalenti |  |  |
| 003 |  | 2 | Potraživanja od članova |  |  |
| 004 |  | 3 | Ostala potraživanja |  |  |
| 005 |  | 4 | Financijska imovina |  |  |
| 006 | 007+009 | B | OBVEZE |  |  |
| 007 | 008 | I | Dugoročne obveze |  |  |
| 008 |  | 1 | Obveze za primljene kredite i zajmove |  |  |
| 009 | 010+011 | II | Kratkoročne obveze |  |  |
| 010 |  | 1 | Obveze prema Operateru Fonda |  |  |
| 011 |  | 2 | Ostale obveze |  |  |
| 012 | 013+014 | C | NETO IMOVINA |  |  |
| 013 |  | 1 | Dobit ili gubitak razdoblja |  |  |
| 014 |  | 2 | Zadržana dobit |  |  |
| 015 |  | D | IZVANBILANČNI ZAPISI |  |  |

Izvještaj o sveobuhvatnoj dobiti za razdoblje

|  |  |  |  |  |  |
| --- | --- | --- | --- | --- | --- |
|  |  |  |  | u kunama | |
| Broj pozicije | Elementi zbroja | Oznaka pozicije | POZICIJA | Prethodna godina | Tekuća godina |
| 001 | 002+003+ 004+005 | A | PRIHODI |  |  |
| 002 |  | 1 | Prihodi od inicijalnih doprinosa |  |  |
| 003 |  | 2 | Prihodi od redovitih doprinosa |  |  |
| 004 |  | 3 | Prihodi od naknade za upravljanje Fondom |  |  |
| 005 |  | 4 | Prihodi od ostalih usluga |  |  |
| 006 |  | B | TROŠKOVI |  |  |
| 007 | 008+009  +010 | C | FINANCIJSKI PRIHODI |  |  |
| 008 |  | 1 | Prihodi od kamata |  |  |
| 009 |  | 2 | Pozitivne tečajne razlike |  |  |
| 010 |  | 3 | Ostali financijski prihodi |  |  |
| 011 | 012+013  +014 | D | FINANCIJSKI RASHODI |  |  |
| 012 |  | 1 | Rashodi od kamata |  |  |
| 013 |  | 2 | Negativne tečajne razlike |  |  |
| 014 |  | 3 | Ostali financijski rashodi |  |  |
| 015 | 001+007 | G | UKUPNI PRIHODI |  |  |
| 016 | 006+011 | H | UKUPNI RASHODI |  |  |
| 017 | 015+016 | I | DOBIT ILI GUBITAK RAZDOBLJA |  |  |
| 018 |  | 1 | Nerealizirani dobici/gubici financijske imovine raspoložive za prodaju |  |  |
| 019 |  | 2 | Dobici/gubici od instrumenata zaštite novčanog tijeka |  |  |
| 020 | 018+019 | J | OSTALA SVEOBUHVATNA DOBIT |  |  |
| 021 | 017+020 | K | UKUPNA SVEOBUHVATNA DOBIT |  |  |
| 022 |  | L | REKLASIFIKACIJSKE USKLADE |  |  |

IZVJEŠTAJ O NOVČANOM TOKU (INDIREKTNA METODA)
za razdoblje

|  |  |  |  |  |  |
| --- | --- | --- | --- | --- | --- |
| u kunama | | | | | |
| Broj pozicije | Elementi zbroja | Oznaka pozicije | Opis pozicije | Isto razdoblje prethodne godine | Tekuće poslovno razdoblje |
| 001 |  | A | DOBIT ILI GUBITAK RAZDOBLJA |  |  |
| 002 |  | 1 | Vrijednosno usklađenje |  |  |
| 003 |  | 2 | Tečajne razlike |  |  |
| 004 |  | 3 | Prihodi od kamata |  |  |
| 005 |  | 4 | Rashodi od kamata |  |  |
| 006 |  | 5 | Ostali (dobici) / gubici |  |  |
| 007 | 001+002+003+ 004+005+006 | B | NETO IMOVINA NAKON USKLAĐENJA |  |  |
| 008 | 009+010+011+ 012+013+014 | C | NOVČANI TOK OD POSLOVNIH AKTIVNOSTI |  |  |
| 009 |  | 1 | (Povećanje)/smanjenje zajmova i potraživanja |  |  |
| 010 |  | 2 | Povećanje/(smanjenje) ostalih potraživanja |  |  |
| 011 |  | 3 | Primici od kamata |  |  |
| 012 |  | 4 | Izdaci od kamata |  |  |
| 013 |  | 5 | Povećanje/(smanjenje) obveza prema Operateru Fonda |  |  |
| 014 |  | 6 | Povećanje/(smanjenje) ostalih obveza |  |  |
| 015 | 016+017 | E | NOVČANI TOK OD FINANCIJSKIH AKTIVNOSTI |  |  |
| 016 |  | 1 | Povećanje/(smanjenje) obveza za primljene kredite, zajmove i predujmove |  |  |
| 017 |  | 2 | Ostali primici/izdaci od financijskih aktivnosti |  |  |
| 018 | 007+008+015 | F | NETO POVEĆANJE/(SMANJENJE) NOVCA I NOVČANIH EKVIVALENATA |  |  |
| 019 |  | 1 | Novac i novčani ekvivalenti na početku godine |  |  |
| 020 | 018+019 | 2 | Novac i novčani ekvivalenti na kraju godine |  |  |

IZVJEŠTAJ O NOVČANOM TOKU (DIREKTNA METODA)
za razdoblje

|  |  |  |  |  |  |
| --- | --- | --- | --- | --- | --- |
| u kunama | | | | | |
| Broj pozicije | Elementi zbroja | Oznaka pozicije | Opis pozicije | Isto razdoblje prethodne godine | Tekuće poslovno razdoblje |
| 001 | 002+006 | A | NETO NOVČANI TOK OD POSLOVNIH AKTIVNOSTI |  |  |
| 002 | 003+004+005 | I | Ukupno novčani primici od poslovnih aktivnosti |  |  |
| 003 |  | 1 | Novčani primici od članova |  |  |
| 004 |  | 2 | Novčani primici od kamata |  |  |
| 005 |  | 3 | Ostali novčani primici od poslovnih aktivnosti |  |  |
| 006 | 007+008+009 | II | Ukupno novčani izdaci od poslovnih aktivnosti |  |  |
| 007 |  | 1 | Novčani izdaci od Operatera Fonda |  |  |
| 008 |  | 2 | Novčani izdaci za kamate |  |  |
| 009 |  | 3 | Ostali novčani izdaci od poslovnih aktivnosti |  |  |
| 010 | 011+014 | B | NETO NOVČANI TOK OD FINANCIJSKIH AKTIVNOSTI |  |  |
| 011 | 012+013 | I | Ukupno novčani primici od financijskih aktivnosti |  |  |
| 012 |  | 1 | Novčani primici od glavnice kredita, pozajmica i drugih posudbi |  |  |
| 013 |  | 2 | Ostali novčani primici od financijskih aktivnosti |  |  |
| 014 | 015+016 | II | Ukupno novčani izdaci od financijskih aktivnosti |  |  |
| 015 |  | 1 | Novčani izdaci za otplatu glavnice kredita i obveznica |  |  |
| 016 |  | 2 | Ostali novčani izdaci od financijskih aktivnosti |  |  |
| 017 | 001+010 | C | POVEĆANJE/SMANJENJE NOVČANOG TOKA |  |  |
| 018 |  | D | NOVAC I NOVČANI EKVIVALENTI NA POČETKU GODINE |  |  |
| 019 | 017+018 | E | NOVAC I NOVČANI EKVIVALENTI NA KRAJU GODINE |  |  |

41 02.05.2016 Pravilnik o strukturi i sadržaju polugodišnjih i godišnjih financijskih izvještaja Fonda za zaštitu ulagatelja